open-index/open-wikipedia-markdown huggingface dataset:
John Campbell, 4. hertug av Argyll

**John Campbell, 4. hertug av Argyll** (født rundt 1693, død 9. november 1770) var en skotsk whigpolitiker som levde på 1600- og 1700-tallet.  

Han var sønn av John Campbell, 3. hertug av Argyll, tredje sønn av Archibald Campbell, 9. jarl av Argyll og Elizabeth Elphinstone datter av John Elpinstone, 8. Lord Elphinstone. I 1720 gifta han seg med Mary Drummond Ker, datter av John Drummond Ker, 2. Lord Bellenden av Broughton.

Campbell blei innrulla i hæren tidlig i sitt liv, og han ble oberstløytnant allerede som nittenåring. Det var likevel i politikken han skulle komme til å gjøre seg gjeldende. Han blei parlamentsmedlem (MP) for Buteshire (1713–1715), Elgin Burghs (1715-1722 og 1725-1727) og til slutt for Dunbartonshire (1727–1761). Størsteparten av perioden som MP for Dunbartonshire, var han Groom of the Bedchamber, på norsk noen ganger kalt *kammerjunker*.

Han tjenestegjorde i hæren mens han var medlem av parlamentet. Han ble oberst av det 39. regimentet av Foot (1737–1738) og det 21. regimentet av Foot (1738–1752). Han deltok under slaget ved Dettingen i 1741. 

Han klatret stadig oppover i hæren. Han blei brigader i 1743, generalmajor i 1744 og generalløytnant i 1747. Han blei oberst for North British Dragoons i 1752, en stilling han beholdt til sin død.

Etter å ha arva sine adelsrettigheter (da hans søskenbarn døde i april 1761) forlot han underhuset til fordel for embetet som Governor of Limerick og blei skotsk adelsrepresentant. Han blei Privy Councillor i 1762, general i 1765 og ridder av Tistelordenen samme år.

Hans sønn, Lord William Campbell var den siste, britiske guvernøren i Sør-Carolina.

## Referanser


 

|-

|-

|-

|-
Augustiana

**Augustiana** er en skulpturpark og et kunstsenter som ligger i Augustenborg på Als og som fungerer som utstillingsrom for samtidskunst og skulpturer. Augustiana holder til i paléet ved Augustenborg slott, hvor skiftende utstillinger med hovedvekt på moderne kunst og andre kulturarrangementer finner sted. Det omkringliggende parkanlegget rommer også et stort antall skulpurer. Parken og senteret ble innviet 29. mai 2009. 

Paléet er oppkalt etter hertuginne Louise Augusta som bodde her i sin enkestand. 

## Referanser


## Eksterne lenker
*
John Campbell, 5. hertug av Argyll

**John Campbell, 5. hertug av Argyll** (født juni 1723, død 24. mai 1806), bar tittelen **marki av Lorne** fra 1761 til 1770, var en skotsk soldat og adelsmann.

Han var eldste sønn av John Campbell, 4. hertug av Argyll og Mary Bellenden, datter av John Bellenden, 2. Lord Bellenden av Broughton. Han blei et parlamentsmedlem og blei gjort til feltmarskalk den 30. juli 1796. Han hadde ansvar for blant andre, Scots Guards. Han gifta seg med enka Elizabeth Campbell, 1. Baronesse Hamilton av Hameldon. De bodde på Ivernay Castle og fikk fem barn: Lady Augusta Campbell, George John Campbell, jarl av Campbell (1763–1764), George Campbell, 6. hertug av Argyll (1768–1839), Lady Charlotte Campbell (1775–1861), og John Campbell, 7. hertug av Argyll (1777–1847).

## Referanser
Dikselmann

**Dikselmann** er en faglært bøkker eller tønnemaker som har til oppgave å etterse og kontrollere tønner med saltet sild, vanligvis hos en kjøpmann. Dikselmannen åpner og lukker tønnene, og etterfyller lake ved behov. Tønnene åpnes ved å løsne tønnebanda i den ene enden, slik at lokket kan taes av. 

Dikselmannens redskap er bøkkerens spesialverktøy, kombinasjonsverktøyet diksel, en hammer med skråstilt krum øks. 

## Referanser
Vierkirchen (Oberlausitz)

**Vierkirchen** er en kommune i Landkreis Görlitz i Direktionsbezirk Dresden i Fristaten Sachsen. Kommunen er en del av forvaltningsfellesskapet Reichenbach og har 1&nbsp;866 innbyggere (31. desember 2008).

Vierkirchen ligger i den midterste vestlige delen av kretsen, ca. 15 km øst for Bautzen og ca. 10 km nordvest for Reichenbach. Bundesstraße 6 går sør for kommunen, Bundesautobahn 4 går direkte gjennom kommunen til Weißenberg eller Nieder Seifersdorf.

## Historie
Kommunen Vierkirchen ble opprettet den 1. januar 1994 gjennom en sammenslåing av de tre tidligere kommunene Arnsdorf-Hilbersdorf, Buchholz og Melaune. Områdets fire kirker var avgjørende for navnevalget.
I Arnsdorf har det i en generasjon eksistert en bedrift som utvinner granitt. Derifra ble blant annet råmaterialet hentet for byggingen av Olympiastadion i Berlin, kongresshallen i Nürnberg og bygningen som huset ledelsen for COMECON i Moskva.

For 80 millioner år siden inntraff det en forkastning i den platetektoniske fordypningen som er så typisk for Lausitz. Gjennom en nedsenkning på rundt 100 meter, oppstod den idag knapt 80 meter dype ovale innsjøen nedenfor fordypningen ved Heideberg.

## Befolkningsutvikling

Vierkirchen var en kommune i Landkreis Görlitz fra 1. januar 1994. Fra 1. august 1994 frem til 1. august 2008 var kommunen innlemmet i Niederschlesischer Oberlausitzkreis, og siden 1. august 2008 har kommunen vært en del av Landkreis Görlitz.

## Bilder

File:Arnsdorf Windmuehle.jpg|Arnsdorf vindmølle
File:Vierkirchen Buchholz Schloss.jpg|Buchholz slott
File:Doebschuetz Wasserschloss.jpg|Döbschütz slott
File:Vierkirchen Melaune Kirche.jpg|Melaune kirke
File:Vierkirchen Tetta Kirche.jpg|Tetta kirke


## Referanser


## Eksterne lenker
*
Adriana Karembeu

**Adriana Karembeu** (født **Adriana Sklenaříková**, 17. september 1971) er en slovakisk modell og skuespiller.

## Biografi
Karembeu ble født i Brezno, en by sentralt i Slovakia. Hun studerte opprinnelig medisin i Praha, ga hun opp studiene for å bli modell.

I USA modellert hun for Victoria's Secret. Hun er kjent for å ha de lengste bena i moteverdenen.

I 2006 ble hun valgt til den mest sexy kvinnen i verden av tidsskriftet *[[FHM]]*. I 2007 ble hun også leder av juryen i et reality-program der unge jenter skulle konkurrere om å bli den beste modellen.

Som skuespillerinne spilte Adriana i flere filmer som *Asterix og de olympiske leker* (2008).

## Referanser


## Eksterne lenker
* 
* 
* 
* Adriana Karembeus offisielle hjemmeside
Tristan Walker

**Tristan Walker** (født 1991) er en canadisk aker, som har konkurrert siden 2008. Hans beste World Cup-resultat er 13.-plass, som han fikk i *double* i Calgary 21. november 2009.

Walker deltok i Vinter-OL 2010 i Vancouver, der han kom på 15.-plass i *double* sammen Justin Snith.

Han tok sølv under Vinter-OL 2018.

Under Vinter-OL 2022 i Beijing, ble han nummer 7. 

## Referanser


## Eksterne lenker
*
Dasydemellidae

* Dasydemellinae
* Ptenopsilinae

**Dasydemellidae** er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, alger og soppsporer. 

## Utseende
Middelsstore til ganske store støvlus (3-6 mm), antennene, kroppen og den ytterste delen av vingene ofte med lange, utstående hår slik at dyret virker sterkt hårete. Fasettøynenne er runde og utstående. Antennene består av 13 ledd. Hodet har et par grunne groper i pannen, kjevene (mandiblene) er store og sprikende, slik at det ser ut som om munnen alltid er åpen. Føttene er to-leddete. Forvingenes årer har to eller flere rader av hår i den ytre halvdelen, men er hårløse i den indre. Vingekanten har en frynse av lange hår som ikke krysser hverandre. Vingemerket (pterostigma) er ganske smalt, *areola postica* (celle ved vingens bakkant) er ikke forbundet med M (den lange åren midt i vingen). Vingemembranen er hårløs eller har noen få, spredte hår.

## Levevis

## Utbredelse
Familien har en begrenset utbredelse i Mellom-Amerika, det nordlige Sør-Amerika og Asia. Én art, *Teliapsocus conterminus*, er utbredt i Nord-Amerika.

## Systematisk inndeling
Systematikken innen gruppen støvlus følger http://tolweb.org/Psocodea/8235. 

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Støvlus]]** (Psocoptera)
***** Underorden Psocomorpha
****** Gruppe Caeciliusetae
******* Overfamilie Caeciliusoidea
******** Familie Dasydemellidae
********* Underfamilie Dasydemellinae
********** Slekten *[[Dasydemella]]* Enderlein, 1909 – 18 arter
********** Slekten *[[Matsumuraiella]]* Enderlein, 1906 – 9 arter, sterkt hårete
********** Slekten *[[Teliapsocus]]* Chapman, 1930 – 2 arter, ikke påfallende hårete
********* Undeframilie Ptenopsilinae – bare én art
********** *[[Ptenopsila delicatella]]* (Blanchard, 1851)

## Kilder
* Anonby, J. 1988. ''Støvlus – Psocoptera. Presentasjon av en lite kjent insektorden''. Norsk entomologisk forening. Insekt-Nytt 13 (2) , side 5-10.
* Liste over artene, fra Psocodea species file online
* Fauna Europaea, utbredelsesdatabase for europeiske dyr 

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Støvlus (engelskspråklig)
* Bilde av ''Matsumuraiella radiopicta''
* Bilder av ''Teliapsocus conterminus''
Stenopsocidae

* *[[Cubipilis]]*
* *[[Graphopsocus]]*
* *[[Malostenopsocus]]*
* *[[Stenopsocus]]*

**Stenopsocidae** er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, alger og soppsporer. 
 

## Utseende
Ganske store (3,5-5 mm) støvlus, brunaktige eller gulaktige, ofte flekkete. Kroppen virker snau. Antennene består av 13 ledd. Føttene er to-leddete. I forvingen er det tverr-årer mellom vingemerket (celle ved vingens fremkant) og åren R, og mellom *areola postica* (celle ved vingens bakkant) og åren M. Bakkroppen har noen utvrebgbare blærer som skiller ut et klebrig stoff.

## Levevis
Denne familien kan finnes mellom løvverk i fuktige skoger.

## Utbredelse
En stor del av de beskrevne artene er beskrevet fra Kina.

## Systematisk inndeling
Systematikken innen gruppen støvlus følger http://tolweb.org/Psocodea/8235. 

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Støvlus]]** (Psocoptera)
***** Underorden Psocomorpha
****** Gruppe Caeciliusetae
******* Overfamilie Caeciliusoidea
******** Familie Stenopsocidae
********* Slekten *[[Cubipilis]]* Li, 1993 – 12 arter
********* Slekten *[[Graphopsocus]]* Kolbe, 1880 – 8 arter. I Europa:
********** *[[Graphopsocus cruciatus]]* (Linnaeus, 1768) – finnes i Norge
********* Slekten *[[Malostenopsocus]]* Li, 1992 – 9 arter
********* Slekten *[[Stenopsocus]]* Hagen, 1866 – 66 arter. I Europa:
********** *[[Stenopsocus immaculatus]]* (Stephens, 1836) – finnes i Norge
********** *[[Stenopsocus lachlani]]* Kolbe, 1880 – finnes i Norge
********** *[[Stenopsocus stigmaticus]]* (Imhoff & Latram, 1842)
## Kilder
* Anonby, J. 1988. ''Støvlus – Psocoptera. Presentasjon av en lite kjent insektorden''. Norsk entomologisk forening. Insekt-Nytt 13 (2) , side 5-10.
* Liste over artene, fra Psocodea species file online
* Fauna Europaea, utbredelsesdatabase for europeiske dyr 

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Støvlus (engelskspråklig)
* Bilde av ''Graphopsocus'' sp.
Exiles (album)

***Exiles*** er det andre soloalbumet til Sivert Høyem. Det inneholder blant annet singelen *«Into the Sea»*.

## Sporliste
# «Love, Leave Me Alone» (Sivert Høyem) 5:01
# «January 3rd» (Sivert Høyem) 4:34
# «Don't Pass Me By» (Sivert Høyem/Fredrik Viklund) 4:52
# «Exiles» (Sivert Høyem) 8:23
# «Arcadians» (Sivert Høyem/Fredrik Viklund) 6:16
# «Into the Sea» (Sivert Høyem) 4:45
# «Just a Little Closer Now» (Sivert Høyem) 4:44
# «Horseshoes» (Sivert Høyem) 4:41
# «Black Cross» (Sivert Høyem) 3:18
# «I've Been Meaning to Sing You the Song» (Sivert Høyem) 5:17
## Medvirkende
### Musikere
* Sivert Høyem - sang, gitar, kor, låtskriver, produsent 
* Fredrik Viklund - gitar, mandolin, kor, låtskriver, produsent
* Lars Ivar Borg - bass, kor
* Mikael Lindqvist - piano, orgel, mellotron, kor
* Børge Fjordheim - trommer, perkusjon, mellotron, kubjelle, bjelle, kor 
* Johnny Steiro - tamburin på «January 3rd»
* Stefan Sporsén - trompet på «Don't Pass Me By» og «Just a Little Closer Now»
* Tomas Jonsson - saksofon på «Love, Leave Me Alone» og «Just a Little Closer Now»
* Peter Johansen - trombone på «Just a Little Closer Now»
* Lizette Jonjic - kor
* Ingrid Olava - kor

### Øvrige
* Head - produsent 
* Ulf Holand - tekniker
Hermann Schlegel

**Hermann Schlegel** (født 10. juni 1804 i Altenburg i hertugdømmet Sachsen-Gotha-Altenburg, død 17. januar 1884 i Leiden i Nederland) var en tysk zoolog. Han var far til sinologen Gustaaf Schlegel.

## Liv og virke
Schlegel var sønn av en messingsmed. Faren samlet på sommerfugler, og vekket Hermanns interesse for naturen. Et funn av et våkereir førte til at han ble interessert i fugler, og til at han traff Christian Ludwig Brehm. Etter å ha arbeidet for faren en periode, drog han til Wien. I 1824 fulgte Schlegel forelesninger av Johann Jakob Heckel og Leopold Fitzinger. Et anbefalingsbrev fra Brehm førte til at han ble ansatt ved Naturhistorisches Museum.

Etter ett år ble han anbefalt til Coenraad Jacob Temminck, som var direktør ved det naturhistoriske museet i Leiden. Schlegel begynte som Temmincks assistent, og arbeidet først mest med krypdyr. Det var meningen at Schlegel skulle reise til Java, men dødsfallet til Heinrich Boie stanset den planen.

Etter hvert arbeidet Schlegel også med andre dyregrupper, og da Temminck døde i 1858, overtok han som direktør ved museet i Leiden. Da hadde Schlegel arbeidet for Temminck i 33 år. Schlegel var spesielt interessert i Sørøst-Asia, og derfor sendte han i 1857 sønnen Gustaaf til Kina som fuglesamler. I 1859 reiste Heinrich Agathon Bernstein (1828–1865) til Ny-Guinea på vegne av Schlegel. Da Bernstein døde i 1865, fortsatte Hermann von Rosenberg hans arbeide.

I 1862 ble Otto Finsch Schlegels assistent. Samtidig ga Schlegel ut museumsmagasinet *Notes from the Leyden Museum* og verket *Muséum d'histoire naturelle des Pays-Bas*, som utkom i fjorten bind fra 1862 til 1880 og ble illustert av John Gerrard Keulemans, Joseph Smit (1836– 1929) og Joseph Wolf. 

I 1864 døde Schlegels hustru, og Otto Finsch flyttet til Bremen som kurator og ble fra 1866 direktør for Ntr,rmd *Völkerkunde-Museum*. 

På vegne av Schlegel utforsket Joseph Peter Audebert østkysten av Madagaskar. 

Schlegel var en sterk motstander av Darwins evolusjonsteori, som han så på som simpel spekulasjon.

Hermann Schlegel  beskrev 80 arter av reptiler.

### Akademiske selskaper
I 1826 ble Hermann Schlegel vagt til medlem av Deutsche Akademie der Naturforscher Leopoldina. Da *La Société Cuvierienne* ble grunnlagt i 1838, var han en av selskapets 140 grunnleggende medlemmer. I desember 1857 ble han assosiert medlem av Académie royale des Sciences, des Lettres et des Beaux-Arts de Belgique. Det russiske vitenskapsakademi i Sankt Petersburg opptok han i 1871 som korresponderende medlem.

## Referanser


## Litteratur
*
Håkon Nordhaug

**Håkon Nordhaug** (født 30. desember 1917 i Kina, død 18. oktober 2007 i Molde) var en norsk offiser. Som pensjonist bosatte han seg i Molde etter at han hadde vært sjef ved Møre forsvarsdistrikt / Møre infanteriregiment nr. 11 fra 1975 til 1981.

## Biografi
Håkon Nordhaug gjennomgikk Hærens krigsskole i London under andre verdenskrig. Han har også tatt Senior Officers Course, Infantry School, USA, Forsvarets høgskole, samt en rekke faglige kurs.

Han har vært tilknyttet Skyte- og vinterskolen for infanteriet, Elverum, var kontorsjef ved Forsvarets overkommando i 1956 til 1960. Han ble så utnevnt til oberstløytnant og tjenestegjorde som sjef ved Alta bataljon fra 1960 til 1963. Siden var han  tilknyttet Forsvarsstabens operasjonsavdeling, Oslo. Han var også stabsoffiser ved Nordkommandoen, Kolsås. Siden ble han hovedlærer fra Hæren og senere oberst og sjef ved Transport og forsyningsavdelingen, Forsvarets overkommando. Han var også en periode stabsoffiser, International Military Staff i Brussel, Belgia.

Fra 1966 til 1973 var han også redaktør av Norsk Militært Tidsskrift.

## Kilder
* *Håkon Nordhaug 70 år*. Aftenposten 28. desember 1987
Bryopsocidae

* *[[Bryopsocus angulatus]]*
* *[[Bryopsocus townsendi]]*

**Bryopsocidae** er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, alger og soppsporer. 

## Utseende
Små til middelsstore (2-3 mm) støvlus, vingene er fullt utviklede eller forkortede. På forvingene er det hår på årene og langs ytterkanten, bakvingens årer er hårløse. Årene Rs og M er delvis sammenvokst nær roten av vinge. *Areola postica* (celle ved vingens bakkant) er ikke forbundet med M. Hos hunnen har bakkroppen et mørkt og hardt område på oversiden nær spissen.

## Levevis
Disse støvlusene lever i fuktig skog. De er regnet som sjeldne.

## Utbredelse
De to artene som er kjent finnes bare på New Zealand.

## Systematisk inndeling
Systematikken innen gruppen støvlus følger http://tolweb.org/Psocodea/8235. 

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Støvlus]]** (Psocoptera)
***** Underorden Psocomorpha
****** Gruppe Homilopsocidea
******* Familie Bryopsocidae
******** Slekten *[[Bryopsocus]]* Thornton, Wong & Smithers, 1977
********* *[[Bryopsocus angulatus]]* (Smithers, 1969)
********* *[[Bryopsocus townsendi]]* (Smithers, 1969)

## Kilder
* Anonby, J. 1988. ''Støvlus – Psocoptera. Presentasjon av en lite kjent insektorden''. Norsk entomologisk forening. Insekt-Nytt 13 (2) , side 5-10.
* Liste over artene, fra Psocodea species file online
* Fauna Europaea, utbredelsesdatabase for europeiske dyr 

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Støvlus (engelskspråklig)
Calopsocidae

* Callistopterinae
* Calopsocinae

**Calopsocidae** er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, alger og soppsporer. 
 
## Utseende
Ganske store (4-6 mm), oftest brunlige støvlus med uvanlig brede vinger. Noen arter er nokså fargerike. Antennene består av 13 ledd. Føttene er to-leddete. Forvingen har tallrike små-årer som danner et kniplingsaktig nettverk.  Vingeårene har to eller flere rader av hår. Ved spissen av forvingen er den kantet med hår som krysser hverandre. Vingens forkant er fortykket ved vingemerket. Cellen *areola postica* (ved bakkanten av forvingen) er forbundet med åren M ved en tverr-åre.

## Levevis
Disse støvlusene lever mellom løvvreket på trær, blant annet palmer.

## Utbredelse
Familien finnes i Asia, i Australia og på øyene i Stillehavet.

## Systematisk inndeling
Systematikken innen gruppen støvlus følger http://tolweb.org/Psocodea/8235. Calopsocidae bør kanskje regnes som en spesialisert gruppe innen familien Pseudocaeciliidae.

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Støvlus]]** (Psocoptera)
***** Underorden Psocomorpha
****** Gruppe Homilopsocidea
******* Familie Calopsocidae
******** Underfamilie Callistopterinae – bare én art:
********* *[[Callistoptera anna]]* Enderlein, 1903
******** Underfamilie Calopsocinae
********* Slekten *[[Calopsocus]]* Hagen, 1866 – 18 arter
********* *[[Calosema browningae]]* Thornton & Smithers, 1984
********* Slekten *[[Cyclopsocus]]* Thornton & Smithers, 1984 – 5 arter
********* *[[Dendropsocus swartensis]]* Thornton & Smithers, 1984
********* *[[Nemupsocus lobatus]]* New, 1978
********* Slekten *[[Neurosema]]* McLachlan, 1866 – 5 arter
********* Slekten *[[Torrepsocus]]* Thornton & Smithers, 1984 – 2 arter

## Kilder
* Anonby, J. 1988. ''Støvlus – Psocoptera. Presentasjon av en lite kjent insektorden''. Norsk entomologisk forening. Insekt-Nytt 13 (2) , side 5-10.
* Liste over artene, fra Psocodea species file online
* Fauna Europaea, utbredelsesdatabase for europeiske dyr 

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Støvlus (engelskspråklig)
Tinius

**Tinius** er et norsk mannsnavn dannet som en variant av *Tinus*, en kortform av det romerske navnet *[[Martinus]]*, som igjen har opprinnelse i *Martis*, genitivsformen av navnet på den romerske krigsguden Mars. Gudenavnet kan muligens være utledet av latinske *mas*, «hann», som i genitiv blir *maris*.

*Tinius* er også et tysk etternavn.

## Utbredelse
Navnet *Tinius* er sjeldent, og er svært lite brukt utenfor Norge. Formen *Tinus* er noe brukt i Danmark og Sverige. 

|}

I folketellingen i Norge fra 1801 var det ingen personer med navnet *Tinius*. I folketellingen fra 1865 hadde 22 personer navnet, hvorav 10 bodde i Kongsberg, og i 1900 var det 30 personer med navnet.

## Kjente personer med navnet
Personene i listen er ordnet kronologisk etter fødselsår.
* Tinius Demetrius (født før 190), romersk guvernør for Egypt
* Tinius Olsen (1845–1932), norsk-amerikansk ingeniør og oppfinner
* Tinius Nagell-Erichsen (1934–2007), norsk journalist og mediemagnat
* Tinius Corneliussen, norsk bandyspiller

## Annen bruk av navnet

* Tinius Olsens skole, en del av Kongsberg videregående skole (KOVS) i Kongsberg.
* Tinius Olsen Testing Machine Company, amerikansk firma
* Stiftelsen Tinius, stiftelse til støtte for Schibsteds aviser og øvrige medier

## Referanser


## Eksterne lenker
*
Hurtigløp på skøyter under Vinter-OL 1936 – 10000 meter herrer

**10 000 meter [[hurtigløp på skøyter]]** var en øvelse under Vinter-OL 1936 som ble avholdt fredag, 14. februar 1936.

30 skøyteløpere fra 14 nasjoner deltok i øvelsen.

## Medaljevinnere

## Rekorder
Dette var gjeldende rekorder verdens og olympisk rekorder (i sekunder) før Vinter-OL i 1936.

*(*)* Rekorden ble satt på høyfjellsbane (over 1000 meter over havet) og på naturis.

*(**)* Tiden ble satt i et løp med fellesstart.

Femten løpere gikk under den tolv år gamle olympiske rekorden og følgende nye olympiske rekorder ble satt under konkurransen:

## Resultater

## Kilder
*Offisiell olympisk rapport
*  Speed Skating at the 1936 Garmisch-Partenkirchen Winter Games: Men's 10,000 metres  på Sports-reference.com/olympics
*  [result: Olympic Winter Games 1936 · Men · 10.000 Meter](https://web.archive.org/web/20150120134018/http://www.speedskatingnews.info/en/results/?eventresultID=887 Distance) på SpeedSkatingNews.info
*   Results of the 1936 Olympic Winter Games 10,000 meters Men.
*  Results Olympic Games 1935/1936 Results Men - 10000m : 14 Feb 1936 - Garmisch-Partenkirchen på www.ISU.html.infostradasports.com
*  Speed Skating - 1936 Olympic Games - Results Men's 10000 m - 14th February på The-Sports.org
*  

## Eksterne lenker
*
Flydur og andre tonearter

***Flydur og andre tonearter*** er et musikkalbum av Ole Ivars, utgitt i 1972. Dette var det siste med Ivar Grønsveen som vokalist og den første med Terje Scott på trommer. Albumet ble reutgitt på CD i 2011.

## Sporliste
# «Fri som en fugl» - Flying Machine (Georg Hultgreen/Fredrik Friis)
# «Butterfly» (Danyel Gérard/Howard Barnes/Ralph Bernet/Sven-Olof Bagge)
# «Noen ting & tro på» - Something to Believe In (Tupper Saussy/Friis)
# «Din og min melodi» - A chacun sa Chanson (Jean-Claude Oliver/Edgar Skjønhals)
# «Dyna fyr» - Rüdesheim liegt nicht an der Themse (Hans Blum/Margido)
# «Oljesheiken Larsen» - Where You Been So Long (Chester Burnett/Friis)
# «Glem den snø som falt i fjor» - Blame It on the Summersun (Jack Jersey/Skjønhals)
# «Byen med det store hjerte» - I Guess the Lord Must Be In New York City (Harry Nilsson/Friis)
# «Beate Christine» (Jules Sylvain/Dix Dennie)
# «Østerdalen» - Alabama, Louisana or Maybe Tennessee (Buck Owens/Margido)
# «Det er harde tider» - Times Are Gettin' Hard (Bobby Bare/Skjønhals)
# «To blå øyne» (Hal David/Paul Hampton/Skjønhals)

## Medvirkende
### Ole Ivars
* Ivar Grønsveen – gitar, sang
* Terje Scott – trommer
* Ole Ødegård – tangenter, produsent
* Nils Østby – bass
* Kjell Arne Olsen – trompet
* Tor Egil Simensen – saksofon
### Andre medvirkende
* Rune Nordal - tekniker
* Tore Tveter - tekniker 
* Fredrik Friis - tekstforfatter
* Edgar Skjønhals - tekstforfatter 
* Sven-Olof Bagge - tekstforfatter 
* Per Holland - foto
* John Thørrisen - forsideillustrasjon

## Kilder
* Flydur og andre tonarter
Philotarsidae

* Aaroniellinae
* Philotarsinae

**Philotarsidae** er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, alger og soppsporer. 
 

## Utseende
Små til middelsstore (2-3,5 mm), tettbygde støvlus, grå eller brunlige. De har vanligvis lange vinger, men kortvingede former forekommer. Kroppen og hodet er vanligvis påfallende hårete. Antennene består av 13 ledd. Fasettøynene er ganske små og lite påfallende. Føttene er vanligvis tre-leddete, men to-leddete hos noen *Philotarsus*-arter. Forvingen er hårete, også på undersiden. Årene Rs og M er delvis sammenvokste ved roten. Cellen *areola postica* (ved forvingens bakkant) er ikke forbundet med åren M. Vingeårene har hår som står på to eller flere rekker. Langs ytterkanten av forvingen er det hår som krysser hverandre.

## Levevis
Disse artene lever på barken av trær, eller på steiner og bergvegger. Noen arter lager et tett spinn som de lever under, enten alene eller flere sammen.

## Utbredelse
Familien forekommer i alle verdensdeler bortsett fra Antarktis. De har få arter i nordområdene, med bare tre funnet i Europa.

## Systematisk inndeling / europeiske arter
Systematikken innen gruppen støvlus følger http://tolweb.org/Psocodea/8235. 

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Støvlus]]** (Psocoptera)
***** Underorden Psocomorpha
****** Gruppe Homilopsocidea
******* Familie Philotarsidae
******** Underfamilie Aaroniellinae
********* Slekten *[[Aaroniella]]* Mockford, 1951 – 44 arter. I Europa:
********** *[[Aaroniella badonneli]]* (Danks, 1950) – Italia
********* Slekten *[[Philotarsopsis]]* Tillyard, 1923 – 29 arter
********* Slekten *[[Tarsophilus]]* Mockford & Broadhead, 1982 – 2 arter
******** Underfamilie Philotarsinae
********* Slekten *[[Garcialdretia]]* – 6 arter
********* Slekten *[[Haplophallus]]* Thornton, 1959 – 26 arter
********* Slekten *[[Philotarsus]]* Kolbe, 1880 – 10 arter. I Europa:
********** *[[Philotarsus parviceps]]* Roesler, 1954 – finnes i Norge
********** *[[Philotarsus picicornis]]* (Fabricius, 1793) – finnes i Norge

## Kilder
* Anonby, J. 1988. ''Støvlus – Psocoptera. Presentasjon av en lite kjent insektorden''. Norsk entomologisk forening. Insekt-Nytt 13 (2) , side 5-10.
* Liste over artene, fra Psocodea species file online
* Fauna Europaea, utbredelsesdatabase for europeiske dyr 

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Støvlus (engelskspråklig)
Lingyuan

**Lingyuan** (kinesisk: 凌源; pinyin: *Língyuán*) er et byfylke i byprefekturet Chaoyang i provinsen Liaoning i Folkerepublikken Kina.

Befolkningen var på  innbyggere i 1999.

## Kulturminner
Det betydelige arkeologiske funnstedet Niuheliang (*Niuheliang yizhi* 牛河梁遗址) – med funn fra den neolittiske Hongshankulturen – ble i 1988 tilføyd på Folkerepublikken Kinas liste over kulturminner. 

## Administrative enheter
**Subdistrikter**:
*Nanjie (南街街道), Beijie (北街街道), Chengguan (城关镇街道), Xingyuan (兴源街道), Dongcheng (东城街道), Lingbei (凌北街道), Hongshan (红山街道), Reshuitang (热水汤街道)

**Storkommuner**:
*Wanyuandian (万元店镇), Songzhangzi (宋杖子镇), Sanshijiazi (三十家子镇), Yangzhangzi (杨杖子镇), Dao'erdeng (刀尔登镇), Songlingzi (松岭子镇), Siguanyingzi (四官营子镇), Goumenzi (沟门子镇), Xiaochengzi (小城子镇), Sihedang (四合当镇), Wulanbai (乌兰白镇)

**Kommuner**:
*Liuzhangzi (刘杖子乡), Sandaohezi (三道河子乡), Niuyingzi (牛营子乡), Beilu (北炉乡), Hekanzi (河坎子乡), Dawangzhangzi (大王杖子乡), Foyedong (佛爷洞乡), Wafangdian (瓦房店乡), Dahebei (大河北乡), Qianjin (前进乡), Sanjiazi Menggu (三家子蒙古族乡)

## Samferdsel
Kinas riksvei 101 går gjennom området. Den begynner i Beijing og fører via blant annet Chengde til Shenyang.

## Referanser
Asker tennishall

**Asker tennishall** inngår i Risenga idrettspark og åpnet 23. september 1990. Hallen har fire teppebelagte (velour) tennisbaner. Hallen eies av Asker Tennisklubb som også har et uteanlegg med ni grusbaner på Nedre Bleiker, et par hundre meter fra tennishallen. 

## Kilder
* Asker Tennisklubb om anlegget
Kinas riksvei 101

**Kinas riksvei 101** fører fra Beijing til Shenyang i provinsen Liaoning. Den er 909 km lang. Den begynner ved der den gamle byporten Dongzhimen stod.

## Rute og distanser
Blini

**Blini**  (russisk: блин, *blin*, flertall блины, *bliny*) er russiske pannekaker med lange tradisjoner. 

«Blinier er et symbol på sol, vakre dager, gode avlinger, lykkelige ekteskap og sunne barn», skrev den russiske forfatteren Aleksandr Kuprin. Blinier symboliserer solen, og representerer en veldig viktig del av festivalen, som betyr, at den lange vinteren er over: «Maslenitsa», *pannekakeuken*.

Blinier skiller seg fra vanlige norske pannekaker ved at de heves med gjær. Skal man lage ekte blinier skal det være bokhvete i røren, og da får du blinier som er ganske grove. Vil du ha en finere versjon, kan du bytte ut litt av bokhvetemelet med vanlig hvetemel. Uten hvetemel er retten glutenfri, men deigen er vanskeligere å få smidig.

Tradisjonelt serveres de med rogn og smetana (tradisjonelt meieriprodukt som minner om crème fraîche) – rømme er et like godt alternativ, men her er det kun fantasien og smaksløkene som setter begrensningene.

## Bilder

Image:Blini with sour cream and red caviar.jpg|Blinier servert med kaviar og smetana.
Image:Flickr - cyclonebill - Blinis.jpg|Blini, servert med kaviar på smetana, salt, pepper og ruccola
Image:Blini-Demidoff.jpg|Blini, smetana, kaviar og rå rødløk.


## Eksterne lenker
* Oppskrift
* Video hos YouTube
Jorge Martinic

**Jorge Martinic** (født 16. september 1986) er en chilensk alpinist. 

Han deltok i super-G under VM i alpint 2009, der han kom på 43. og siste plass. 

På nasjonalt nivå har han én medalje; bronse i super-G fra det chilenske mesterskapet i 2008, som gikk i Antillanca. 

## Referanser
 

## Eksterne lenker
*
Ottar Engtrø

**Ottar Asbjørn Engtrø** (1943–2020) var en norsk låtskriver. Han skrev teksten til «Vise til våren» på Vamps album *[[Månemannen]]* fra 2002.

## Biografi
Han utdannet seg til fengselsbetjent og arbeidet mange år innen fengselsvesenet, blant annet i Ungdomsfengselet i Oslo. Siden tok han lærerskolen og ble etter hvert opplæringsleder for de ansatte i Vestre Fengselsdistrikt, som strekker seg fra Molde til Kristiansand. Siden bosatte han seg på Nærbø og ble lærer på Undheim.

## Diskografi
* Vamp: *[[Månemannen]]* (2002)
* 2 me og to te: *[[Så longt har me aldri komt før…]]* (2009)
* Vamp: *[[To me alt]]* (2013)
* Randi Engelsvold: *[[Når månen er med]]* (2017)

## Referanser


## Eksterne lenker
* Ludvig Lorentzen: ''Skaffet Vamp vårstemning'' Artikkel i Stavanger Aftenblad 11. oktober 2002
* Tekst til «Vise til våren» hos www.vamp.no
Sarah Murphy

**Sarah Murphy** (født 16. februar 1988 i Banff i Alberta) er en newzealandsk skiskytter. Hun har newzealandsk mor og canadisk far, og har vokst opp i Canmore i Alberta og Nelson på New Zealand.

Murphy representerte New Zealand under Vinter-OL 2010, der hun kom på 82.-plass i både sprinten og 15&nbsp;km. Hun var med dette New Zealands første olympiske utøver i skiskyting.

## OL-resultater

**[[Vinter-OL 2010|Vancouver 2010]]**
* Sprint: 82.-plass
* 15 km: 82.-plass

## Referanser


## Eksterne lenker
* 
* Profil hos Freebase
* Profil hos Vancouver 2010
Vjatsjeslav Fetisov

**Vjatsjeslav (Slava) Aleksandrovitsj Fetisov**  (russisk: Вячеслав (Слава) Александрович Фетисов; født 20. april 1958 i Moskva) er en  en russisk politiker, tidligere kjent ishockeyspiller som spilte i forsvar.

Han var en av verdens beste backer. Han har blant annet vunnet OL og VM med Sovjetunionen.

## Referanser


## Eksterne lenker
* 
* 
* 
*
Nicolaas Johannes Diederichs

**Nicolaas Diederichs** (1903–1978) tjente som president i Sør-Afrika fra 1975 til 1978.

Som økonom fikk Diederichs doktorgrad på Universitetet i Leiden. I løpet av 1930- og 40-tallet ble han en kjent person blant nasjonalistiske afrikandere. Han grunnla Reddingsdaadbond-organisasjonen, for å fremme økonomisk velferd blant afrikanderne.

Diederichs satt i parlamentet for Nasjonalistpartiet fra 1953 til 1975. Han var økonomiminister fra 1958 til 1967 og gruveminister fra 1961 til 1964. Han ble finansminister i 1967 og satt i denne stillingen til 1975. Som finansminister ble han kjent som «Mr. Gold». Han tjente som seremoniell president fra 1975 til sin død. Han døde i Cape Town av et hjerteattakk etter en tids sykdom 21. august 1978.

## Referanser
Power and Market

***Power and Market: Government and the Economy*** er en bok skrevet av Murray Rothbard i 1970. Boken beskriver hvordan en statsløs økonomi kunne fungere i praksis. Boken skulle egentlig bli publisert som et vedlegg til Man, Economy, and State i 1962, men ble av ulike grunner trukket før publisering og lansert for seg selv i 1970. I 2004 ble den i det fjerde opplaget forent med *Man, Economy, and State* med tittelen «*The Scholar's Edition*».

Tittelen ville på norsk bli: *Makt og marked: Stat og økonomi*. Rothbard tar for seg og analyserer de negative effektene ved statlig innblanding i økonomien, og konkluderer med at statlig kontroll er både unødvendig og ubrukelig.

## Innholdsfortegnelse
# Defense Services on the Free Market (*Beskyttelsestjenester på det frie marked*)
# Fundamentals of Intervention (*Grunnlaget for intervensjon*)
# Triangular Intervention (*Tredelt intervensjon*)
# Binary Intervention: Taxation (*Todelt intervensjon: Skatt*)
# Binary Intervention: Government Expenditures (*Todelt intervensjon: Statlige utgifter*)
# Antimarket Ethics: A Praxeological Critique (*Anti-markeds etikk: En praxeologisk kritikk*)
# Conclusion: Economics and Public Policy (*Konklusjon: Økonomi og offentlig politikk*)

## Referanser
Liam Craig

**Liam Craig** (født 27. desember 1986 i Chirnside) er en skotsk fotballtrener og tidligere fotballspiller som er hovedtrener for  B. 

Fra sesongen 2007-2008 spilte han for St. Johnstone, og gikk deretter sommeren 2013 til  i det nydannede Scottish Premiership.

Craig startet karrieren med å være kaptein på  da de vant FA Youth-cup i 2005, han hadde imidlertid vanskeligheter med å spille seg inn på førstelaget da han gikk til  i januar året etter.

I desember 2007 ble han lånt ut til , hvor han scoret i sin debut mot . Fra juli 2008 ble overgangen til St. Johnstone gjort permanent. Kontrakten med Hibernian ble inngått i januar 2013, løpende fra sesongen 2013–2014.

## Referanser


## Eksterne lenker
*
Jernbane i Lesotho

**Jernbanen i Lesotho** utgjør kun 2,6 km med smalsporet (1&nbsp;067 mm) skinnegang som eies og drives av Sør-Afrika. Denne banen er også inkludert i Sør-Afrikas statistikk. Lesothos eneste jernbanelinje ble bygget i 1905, og forbinder hovedstaden Maserus nordlige handelsdistrikt til Marseilles i Sør-Afrika og videre derfra til Bloemfontein-KwaZulu-Natal-hovedbanen.

I 2008 ble det snakket om å bygge en ny jernbane mellom Lesotho, Durban og Port Elizabeth.

## Jernbaneforbindelser til naboland
Lesotho har jernbaneforbindelse til sitt eneste naboland, Sør-Afrika.

*Samme sporvidde – 1&nbsp;067 mm
** Sør-Afrika

## Se også
*Transport i Lesotho
*Liste over jernbanestasjoner i Lesotho

## Referanser
Bruce P. Crandall

**Bruce P. Crandall** (født i 1933) er en tidligere amerikansk offiser som mottok medaljen Medal of Honor for sin innsats under slaget i Ia Drang under Vietnamkrigen. Under dette slaget fløy han til sammen 22 oppdrag i et ubevæpnet helikopter inn i fiendens ild for å hente ammunisjon og forsyninger og evakuere de sårede amerikanske soldatene. 

Ved slutten av Vietnam-krigen hadde han fløyet til sammen over 900 kampoppdrag med helikopter. I hans siste oppdrag for hæren var han overingeniør og rådgiver for California Army National Guard og i 1977 pensjonerte han seg fra hæren med graden oberstløytnant. Etter at han forlot hæren fikk han en mastergrad i Public Administration fra Golden Gate University. 

Etter at han forlot hæren jobbet han i flere stillinger i flere ulike delstater før han til slutt bosatte seg i sin hjemstat Washington der han fremdeles bor sammen med sin kone. Han ble blant annet tildelt Medal of Honor, Purple Heart, Distinguished Service Cross og mange flere medaljer for sine militære tjenester i Vietnam.
Poolbeg kraftverk

**Poolbeg kraftverk** er et varmekraftverk ved Ringsend i Dublin i Irland, på Poolbeg-halvøya. Her lå tidligere Pigeon Point kraftverk. Anlegget har en installert produksjonskapasitet på 660 MW, fordelt på bl.a 2 x 120 MW og 1 x 271 MW blokker. Anlegget ble påbegynt omkring 1970, og stod ferdig i 1978. Brenselkilden er naturgass og fyringsolje. Operatør er Electricity Supply Board.

Anlegget ligger på Poolbeg-halvøya, en kunstig halvøy bygget (påbegynt allerede midten av 1700-tallet) av gjenvunnet land øst for Ringsend, Dublin, på sørbredden av Dublin Port. De to røde og hvite skorsteinene, på litt over 207 meter, er synlige over store deler av Dublin, noe som gjør dem til velkjente landemerker og noen av de høyeste strukturene i Irland. De ble avviklet i bruk i 2010.

## Historie

Poolbeg kraftstasjon ligger ved siden av den nå nedlagte genereringsstasjon Pigeon House, hvor elektrisitet først ble generert i 1903 (med den utmerkelse å være den første i verden som genererte trefasekraft). Navnet Pigeon House (bokstavelig «Duehuset») kommer fra en vaktmesterhytte som ble bygget der i 1760. På den tiden var stedet en treplattform kjent pragmatisk som «The Piles», i havenden av vollen Ballast Office Wall. Hytta var ment å gi hvile- og lagringsfasiliteter for arbeidere da de bygde den store sørmuren, et massivt havveggprosjekt som startet i 1761 og ville ta tre tiår å fullføre.

Den første vaktmesteren, John Pidgeon, ble utnevnt i 1761. Pidgeon åpnet et spisested for å tilby forfriskninger til arbeiderne og det økende antallet reisende som ankom Dublinbukten. "Pigeon's House" som det ble kjent ble en av de mest populære restaurantene i Dublin.

Rundt 1793, da den store sørmuren nærmet seg ferdigstillelse, ble det åpnet et hotell på stedet, Pigeon House Hotel. Hotellet varte ikke lenge, for etter opprøret i 1798 ble området forvandlet til et militæranlegg, Pigeon House Fort. Hotellbygningen ble omgjort til offiserens innkvartering i fortet, som deretter vokste i løpet av de neste hundre årene til å omfatte et våpenlager, et sykehus og skyttergraver krysset av vindebroer.

Den moderne Poolbeg-stasjonen ble oppkalt etter det røde Poolbeg-fyret som dannet den ytre enden av den store sørmuren. Fyret, ferdigstilt i 1767 da byggingen av den store sørmuren så vidt begynte, sto opprinnelig ved kanten av et naturlig tidevannsbasseng ved inngangen til Dublin Harbour kjent som «Poole Begge», som var omgitt ved lavvann med sandbanker.

Poolbeg kraftverk ble bygget i to adskilte faser, fra 1960-tallet. Electricity Supply Board (ESB) bestemte seg for å bygge stasjonen i 1965, og den første utviklingen ble fullført i 1971 med byggingen av enheter 1 og 2 til en pris av 20 millioner irske pund. De opprinnelige Pigeon House-generatorene forble i beredskap fram til 1976. Enhet 3 ble ferdigstilt i 1978 til en pris av 40 millioner pund. Den kombinerte stasjonen ble bygget på 1990-tallet. CG14 ble tatt i bruk i 1994, CG15 i 1998 og ST16 i 2001.

## Referanser


## Eksterne lenker
* IndustCards – «Power Plants in Ireland – Natural Gas, Oil & Peat».
Now That’s What I Call Music! 2

***Now That's What I Call Music! 2*** er det andre samlealbumet i den norske Now That's What I Call Music-serien, og ble utgitt 22. mars 2010.

## Sporliste
# Lady Gaga &ndash; «Bad Romance»
# Bjørn Johan Muri &ndash; «Yes Man»
# Rihanna &ndash; «Russian Roulette»
# Kesha &ndash; «Tik Tok»
# Alicia Keys &ndash; «Try Sleeping With a Broken Heart»
# Iyaz &ndash; «Replay»
# Donkeyboy &ndash; «Stereolife»
# Alexandra Burke &ndash; «Bad Boys»
# Didrik Solli-Tangen &ndash; «My Heart Is Yours» 
# Owl City &ndash; «Fireflies»
# The Baseballs &ndash; «Umbrella» 
# Venke Knutson &ndash; «Jealous 'Cause I Love You»
# Taio Cruz &ndash; «Break Your Heart»
# Michael Bublé &ndash; «Haven't Met You Yet»
# Lenka &ndash; «Trouble Is a Friend»
# Train &ndash; «Hey, Soul Sister »
# Jason Derulo &ndash; «Whatcha Say»
# The Black Eyed Peas &ndash; «Meet Me Halfway»
# DumDum Boys &ndash; «En vakker dag»
# Elin Gaustad &ndash; «Confessional Song »

## Eksterne lenker
*
Joseph Badalucco jr.

**Joseph Badalucco jr.** (født 1. februar 1960) er en amerikansk skuespiller som er broren til den Emmy Award-vinnende skuespilleren Michael Badalucco. Hans viktigste roller som skuespiller inneholder rollen som Jimmy Altieri i TV-serien *[[The Sopranos]]*, og som detektiven Jelly Grimaldi i TV-serien *Third Watch*. 

Joseph Badalucco jr. hadde også en liten rolle i filmen *[[Godzilla]]* og han var i besetningen på filmen *[[The Godfather: Part III]]* som eiendommsherre over eiendommene som ble brukt som filmsteder i New York.

## Eksterne lenker
*
Dublin Bay gasskraftverk

**Dublin Bay gasskraftverk**, også kjent som **Ringsend kraftverk**, er et varmekraftverk i County of Dublin i Irland. Anlegget har en installert produksjonskapasitet på 408 MW, fordelt på én kombinasjonsblokk med kogenerasjon. Anlegget ble påbegynt omkring 1995, og stod ferdig i 2002. Brenselkilden er naturgass. Operatør er Synergen.

## Eksterne lenker
* IndustCards – «Gas Turbine and Combined-Cycle Power Plants in Ireland».
Great Island oljekraftverk

**Great Island oljekraftverk** er et varmekraftverk i County of Wexford i Irland, der elvene Barrow of Suir møtes. Anlegget har en installert produksjonskapasitet på 240 MW, fordelt på  2 x 60 MW og 1 x 120 MW blokker. Anlegget ble påbegynt omkring 1965, og stod ferdig i 1972. Brenselkilden er tungolje. Operatør er Endesa Irland.

## Eksterne lenker
* IndustCards – «Power Plants in Ireland – Natural Gas, Oil & Peat».
David Glen Eisley

**David Glen Eisley** (født 1952) er en amerikansk skuespiller og musiker. Han har spilt i flere forskjellige musikkgrupper som har stått bak flere CD-utgivelser. David Eisley har medvirket i TV-serier som *[[Beverly Hills 90210]]* og *[[7th Heaven]]* og han har opptrådt i flere ulike reklamefilmer.

Eisley står bak ett soloalbum som er kalt *Stranger from the Past*, som inneholder 13 spor og inkluderer en romantisk ballade som ble dedikert til hans kone.

## Referanser


## Eksterne lenker
* 
* 
*
Sasolburg

**Sasolburg** er en stor industriby nord i provinsen Freistata i Sør-Afrika, tett opp til grensen mot provinsen Gauteng. Sasolburg er videre delt inn i tre områder: Sasolburg sentrum, Vaalpark (en mer velstående klynge av drabantbyer som ligger ca. 5 km fra Sasolburg sentrum) og Zamdela (en township eller et område tidligere forbeholdt den sorte befolkningen). De fleste hvite innbyggerne i Sasolburg snakker afrikaans som morsmål, mens de fleste sorte snakker sotho som førstespråk.

Byen ble etablert i 1954 for å kunne tilby boliger og velferd for ansatte i Sasol (tidligere kjent som «*Suid-Afrikaanse Steenkool-, Olie-en Gasmaatskappy*» eller *Sørafrikanske kull, olje og gassanlegg*). Den første installasjonen (Sasol 1) var et pilotanlegg for å raffinere olje fra kull på grunn av mangel på petroleumreserver. Kullreservene i landet var og er fremdeles omfattende. Den politiske utviklingen på slutten av 1960-tallet og begynnelsen av 1970-tallet (særlig handelsboikott grunnet apartheid) ga driften av pilotanlegget høy prioritet hos regjeringen. Planene ble lagt for et produksjonsanlegg som skulle bygges i Eastern Transvaal å produsere ca. 25% av det nasjonale behovet. Den nye byen Secunda ble bygget for å huse ansatte for bygging og drift på det som ble kjent som Sasol 2 og Sasol 3 (Secunda CTL).

Sasolburg var gjenstand for et angrep fra Umkhonto vi Sizwe (MK) – African National Congress' militære gren – i 1980. Stort sett viste angrepet seg å være ineffektivt i forhold til å sabotere produksjonsprosessene i anlegget, men propagandaeffekten av angrepet var betydelig.

Sasolburg ligger høyt over havet, noe som gir byen et svært tørt klima. Den ligger ved elva Vaal, som skiller Freistata fra det som var tidligere provinsen Transvaal, og ligger ikke langt fra Vaal demning hvor det finnes utmerkede forhold for vindsurfing. Sasol-selskapet har sponset omfattende infrastruktur ved utviklingen i Sasolburg, for eksempel et svømmeanlegg med olympiske mål. Friidrettsfasiliteter av internasjonal standard og et stort antall kirker finnes også i Sasolburg. *Ettienne Rousseau Theatre* er vertskap for et bredt spekter av sørafrikanske kunstnere gjennom hele året.

## Referanser


## Eksterne lenker
* 
* Vaal Triangle Info
Norra Satakunta

**Norra Satakunta** (finsk: *Pohjois-Satakunta*) er en økonomisk region i landskapet Satakunta i Finland. Regionens areal er &nbsp;km², og i 2011 var folketallet . Norra Satakunta består av følgende kommuner: 
* Honkajoki
* Jämijärvi
* **[[Kankaanpää]]**
* Karvia
* Siikais

## Eksterne lenker
* Northern Satakunta Development Centre (engelsk)
Vincent D’Onofrio

**Vincent D'Onofrio** (født 1959) er en amerikansk skuespiller og filmprodusent. Han fikk først oppmerksomhet i 1987 for sin rolle som den tykkfalne soldaten Leonard Lawrence i *[[Full Metal Jacket]];* han gikk opp 30 kilogram i vekt for rollen og for sin rolle som detektiven Robert Goren i *[[Law & Order: Criminal Intent]]*.

Han er kjent for sine intense rolletolkninger og bruker *[[method acting]]* i sitt skuespill.

## Bakgrunn
Vincent D'Onofrio ble født 30. juni 1959 i Brooklyn, New York. D'Onofrio har en datter med skuespillerinnen Greta Scacchi som D'Onofrio produserte flere filmer sammen med på slutten av 1980-tallet og begynnelsen av 1990-tallet, blant annet lagde de filmene *The Player* og *Fires Within* sammen. 

D'Onofrio giftet seg med modellen Carin van der Donk  1997. 

D'Onofrio opplevde et helseproblem da han kollapset på settet til TV-serien *[[Law & Order: Criminal Intent]]* i november 2004. Han kollapset igjen i sitt eget hus noen dager senere og ble ført tilbake til sykehuset for mer en grundig testing der han ble diagnostisert med kronisk utmattelsessyndrom. 

Han er 193 cm høy og kraftig bygget.

## Karriere
I 1991 spilte han i filmen ''J.F.K. – saken fortsetter'', i 1992 medvirket han i *The Player* regissert av Robert Altman og i 1994 fikk han en rolle i Ed Wood, og året etter spilte han i ''Strange Days''. I 1999 hadde han en rolle i filmen The Thirteenth Floor. D'Onofrio mottok en Emmy-nominasjon i 1997 for sin rolle som John Lange i episoden «Subway» i TV-serien *Homicide: Life on the Street*. I november 2005 vant Vincent D'Onofrio en nominasjon som beste skuespiller på Stockholm International Film Festival for sin rolle som Mike Cobb i den uavhengige filmen *Thumbsucker*. I 1997 spilte han mot Tommy Lee Jones og Will Smith i filmen Men in Black.

I 2006 spilte D'Onofrio i filmen *[[The Break-Up]]* sammen med skuespillerne Jennifer Aniston og Vince Vaughn. I denne filmen spilte han Vince Vaughn sin noe eksentriske bror. I 2013 fikk han en rolle i filmen Escape Plan, og i 2015 spilte han sammen med Liam Neeson og Ed Harris i Run All Night.
## Referanser


## Eksterne lenker
*
Piombino oljekraftverk

**Piombino oljekraftverk** er et varmekraftverk beliggende ved Piombino i provinsen Livorno i regionen Toscana i Italia. Det har en installert produksjonskapasitet på 1280 MW fordelt på 4 like store blokker á 320 MW hver. Anlegget ble utbygd omkring 1977&ndash;1989. Brenselstypen er tungolje og fyringsolje, og operatør er energiselskapet Enel SpA.

De totale CO2-utslippene i 2008 var ca. 2&nbsp;103&nbsp;400 tonn.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas- and Oil-Fired Plants in Italy».
Jernbane i Tsjad

Per 2010 har Tsjad ingen **jernbanenettverk**, men Libya utvider sitt raskt voksende jernbanenettverk til Afrika sør for Sahara, kanskje via Tsjad på sin vei til andre land. Forbindelsen vil i så fall være normalsporet (1&nbsp;435&nbsp;mm).

## Jernbaneforbindelser til naboland
Tsjad had ingen jernbane og dermed heller ingen jernbaneforbindelser med følgende naboland:
* Samme sporvidde – 1&nbsp;435&nbsp;mm
**  Libya - under utbygging
* Sporbrudd – 1&nbsp;435&nbsp;mm / 1&nbsp;067&nbsp;mm
**  Sudan 
**  Nigeria 
* Sporbrudd – 1&nbsp;435&nbsp;mm / 1&nbsp;000&nbsp;mm
**  Kamerun
* Land med ingen jernbane
**  Den sentralafrikanske republikk
**  Niger

## Eksterne lenker
*  FN-kart over Tsjads transportinfrastruktur
*  UNHCR atlaskart